**GNU Radio** — свабодны інструментарый для пабудовы праграмна-вызначанага радыё. Яго можна выкарыстоўваць для апрацоўкі сігналаў з лёгкадаступнага таннага вонкавага апаратнага модуля, або без яго ў рэжыме сімуляцыі. Шырока выкарыстоўваецца для вывучэння, будавання і разгортвання праграмнага радыё, як у бізнэсе, так і ў акадэмічнай галіне.

Агляд
-----

Кампаненты GNU Radio пераважна напісаны на мове праграмавання Python, тады як крытычныя да прадукцыйнасці кампаненты апрацоўкі сігналу — на C++ з выкарыстаннем пашырэнняў працэсара для працы з нефіксаванай коскай, дзе гэта магчыма. Такім чынам, распрацоўнік можа рэалізоўваць рэалтаймавыя радыёсістэмы з высокай прапускной здольнасцю ў простым для выкарыстання асяроддзі распрацоўкі.

GNU Radio падтрымлівае распрацоўку алгарытмаў апрацоўкі сігналаў з выкарыстаннем папярэдне запісаных або згенераваных даных, што дазваляе пазбегнуць неабходнасці ўжываць рэальнае знешняе абсталяванне.

Як і ва ўсіх сістэмах праграмна-вызначанага радыё, пераканфігураванне з’яўляецца ключавой асаблівасцю. Замест набыцця некалькіх дарагіх радыё можна мець адзін агульны прыёмнік, сігнал з якога апрацоўваецца праграмна. GNU Radio змяшчае пэўную колькасць ужо гатовых блокаў дэмадуляцыі для розных тыпаў сігналаў, але калі чалавек разумее матэматыку радыёсістэмы, можна перанаставіць GNU Radio і на атрыманне іншых тыпаў.

Гісторыя
--------

У 2001 г. GNU Radio з’явіўся як афіцыйны праект GNU. Філантроп Джон Гілмар ініцыяваў і падтрымаў GNU Radio, выдаткаваўшы $320,000 Эрыку Блосаму на напісанне коду і кіраўніцкія патрэбы.

GNU Radio напачатку быў форкам Pspectra, код якой напісаны праектам SpectrumWare ў Масачусецкім тэхналагічным інстытуце (МТІ). У 2004 поўнае перапісванне GNU Radio было завершана, таму сёння GNU Radio не змяшчае нічога з коду Pspectra.

GNU Radio быў выкарыстаны ў танных сістэмах пасіўных радараў.

У верасні 2010 кіраўнік праекта Эрык Блосам сышоў у адстаўку і яго замяніў Том Ронда. Том ёсць выпускніком Virginia Tech і спецыялістам па кагнітыўным радыё, на той момант ён ужо даўно удзельнічаў у распрацоўцы GNU Radio.

GNU Radio Companion
-------------------

GNU Radio Companion (GRC) — гэта графічны інтэрфэйс для распрацоўкі праграм GNU Radio, франтэнд да бібліятэк сігнальнай апрацоўкі. Яўляе сабой рэдактар дыяграм, у якім карыстальнік злучае блокі патрэбным чынам, атрымліваючы наглядную блок-схему праходжання сігналу. GRC распрацаваў Джош Блюм падчас навучання ва ўніверсітэце Джонса Хопкінса (2006—2007). GRC распаўсюджваецца свабодна з *Хакфэсту кастрычніка 2009 г*. Быў паспяхова выкарыстаны ў некалькіх універсітэтах. GRC афіцыйна у складзе gnuradio з версіі 3.2.

Зноскі
------

1. ↑  Release 3.10.6.0 — 2023. Праверана 28 красавіка 2023.
2. ↑  Увядзенне ў GNU Radio на афіцыйным сайце Архівавана 5 жніўня 2013.
3. ↑  «Detect airplane/UAV using Passive Radar technology.» Архівавана 11 жніўня 2014.
4. ↑  «GNU Radio Passive Radar Project.» Архівавана 31 студзеня 2014.
5. ↑  Ліст у рассылцы GNU Radio, дзе Эрык Блосам прэзентуе Тома Ронда як новага кіраўніка праекта
6. ↑  GNU Radio Companion **(нявызн.)**. *personal* (2013). Праверана 14 September 2013.

Спасылкі
--------

* Афіцыйны сайт
* gnuradio у Free Software Directory

| ⛭Праект GNU |
| --- |
| Гісторыя | 
Маніфест GNU •
Праект GNU •
Фонд свабоднага праграманага забеспячэння
(гісторыя)
 |  |
| Ліцэнзіі | 
GNU GPL •
GNU LGPL •
Affero GPL •
GNU FDL •
GPL linking exception
 |
| Праграмнаезабеспячэнне | 
GNU
(варыянты) •
Hurd •
GNOME •
Bash •
GCC •
GNU Emacs •
glibc •
GNU Coreutils •
Autotools •
GNUnet •
GNUzilla (IceCat) •
Gnash •
іншыя пакеты
 |
| Персаналіі | 
Александрэ Оліва •
Бэнджамін Хіл •
Брэдлі Кун •
Эбен Моглен •
Федэрыка Хейнц •
Джордж Грыў •
Георг Грэве •
Джошуа Гэй •
Лоіс Д'чэры •
Мэт Лі •
Рыкарда Галі •
Рычард Столман •
Роберт Часел •
Уільям Джон Саліван
 |
| Іншыя тэмы | 
Спрэчка аб найменні GNU/Linux •
Revolution OS •
BadVista •
Defective by Design
 |